Ehdotus neuvoston asetukseksi (EY) viininviljelyaloja koskevien tilastotietojen keruusta annetun neuvoston asetuksen (ETY) N:o 357/79 muuttamisesta /* KOM/98/0420 lopull. - CNS 98/0232 */



Virallinen lehti nro C 257 , 15/08/1998 s. 0008



Ehdotus neuvoston asetukseksi (EY) viininviljelyaloja koskevien tilastotietojen keruusta annetun neuvoston asetuksen (ETY) N:o 357/79 muuttamisesta (98/C 257/05) KOM(1998) 420 lopull. - 98/0232(CNS) (Komission esittämä 13 päivänä heinäkuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission, ehdotuksen, ottaa huomioon Euroopan parlamentin lausunnon, sekä katsoo, että neuvoston asetuksessa (ETY) N:o 357/79 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, annetaan perussäännökset viininviljelyalojen tilastotietojen keruusta ja keruun tulosten avulla määritellään yhteisön tuotantomahdollisuudet sekä tuotannon kehitys keskipitkällä ajalla, on suotavaa tehdä asetuksessa (ETY) N:o 357//9 määritellystä järjestelmästä entistä joustavampi, ei yksistään teknisen ja tietojenkäsittelyn kehityksen vuoksi, vaan myös jäsenvaltioilta vaadittujen tilastotoimien aiheuttaman työtaakan keventämiseksi, asetuksessa (ETY) N:o 357/79 säädetään, että asianomaisten jäsenvaltioiden on joka kymmenes vuosi tehtävä viininviljelyaloja koskeva perustutkimus; teknisistä ja käytännön syistä johtuen tietyt jäsenvaltiot katsovat kuitenkin, että tämä toimi olisi suotavaa toteuttaa neuvoston asetuksessa (ETY) N:o 571/88 (2), sellaisena kuin se on viimeksi muutettuna komission asetuksella (EY) N:o 98/377/EY (3), säädetyn maatilojen rakennetta koskevan yhteisön tilastotietojen keruun yhteydessä, ja joustavan menettelyn mukaisesti olisi asianmukaista antaa jäsenvaltioille mahdollisuus käyttää neuvoston asetuksessa (ETY) 2392/86 (4), sellaisena kuin se on viimeksi muutettuna asetuksella (EY) N:o 1596/96 (5), säädettyä viinitilarekisteriä perustutkimuksen tietojen lähteenä, koska tietojenkäsittelyn kehityksen ansiosta voidaan saada yhä tarkempia ja täydellisempiä tietoja ajantasaisen viinitilarekisterin sisältämien luotettavien tietojen pohjalta, ON ANTANUT TÄMÄN ASETUKSEN: 1 artikla Muutetaan asetus (ETY) N:o 357/79 seuraavasti: 1) Lisätään 1 artiklan 1 kohtaan neljäs alakohta seuraavasti: "Jos neuvoston asetuksessa (ETY) N:o 571/88 (*) säädetty maatilojen rakennetta koskeva yhteisön tilastotietojen keruu järjestetään enintään 12 kuukautta ennen tai jälkeen ensimmäistä alakohdan ensimmäisessä luetelmakohdassa säädettyä perustutkimusta, nämä kaksi tutkimusta voidaan tehdä samanaikaisesti. Jäsenvaltioiden on ilmoitettava komissiolle ennakolta aikomuksestaan käyttää tätä säännöstä. (*) EYVL L 56, 23.3.1988, s. 1." 2) Lisätään 2 artiklan 3 kohdan A alakohtaan toinen alakohta seuraavasti: "Vuoden 1999 perustutkimuksen osalta Portugali saa kuitenkin toimittaa tiedot viinilajikkeista, jotka edustavat yhteensä vähintään 53 prosenttia viininvalmistukseen käytettävien rypälelajikkeiden kokonaisviljelyalasta." 3) Lisätään 3 artiklaan 4 kohta seuraavasti: "4) Jäsenvaltiot, jotka ovat ottaneet käyttöön viinitilarekisterin koko alueellaan tai joillakin alueilla ja jotka varmistavat sen vuotuisen ajan tasalle saattamisen asetuksen (ETY) N:o 2393/86 mukaisesti, voivat käyttäen lähteenään viinitilarekisterin tietoja ilmoittaa komissiolle perustutkimuksen tiedot." 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 54, 5.3.1979, s. 124. (2) EYVL L 56, 2.3.1988, s. 1. (3) EYVL L 168, 13.6.1998, s. 29. (4) EYVL L 208, 31.7.1986, s. 1. (5) EYVL L 206, 16.8.1996, s. 38.